CELEX: 62019TN0167
Language: el
Date: 2019-03-14 00:00:00
Title: Υπόθεση T-167/19: Προσφυγή της 14ης Μαρτίου 2019 — Tempus Energy Germany και T Energy Sweden κατά Επιτροπής

6.5.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 155/55
            
         
      Προσφυγή της 14ης Μαρτίου 2019 — Tempus Energy Germany και T Energy Sweden κατά Επιτροπής
      (Υπόθεση T-167/19)
      (2019/C 155/65)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσες: Tempus Energy Germany GmbH (Βερολίνο, Γερμανία), T Energy Sweden AB (Γκέτεμποργκ, Σουηδία) (εκπρόσωποι: D. Fouquet και J. Derenne, δικηγόροι)
      
         Καθής: Ευρωπαϊκή Επιτροπή
      
         Αιτήματα
      
      Οι προσφεύγουσες ζητούν από το Γενικό Δικαστήριο:
      
                  —
               
               
                  να ακυρώσει την απόφαση της Επιτροπής της 7ης Φεβρουαρίου 2018 σχετικά με τον σχεδιαζόμενο μηχανισμό δυναμικότητας στην Πολωνία [SA.46100, C(2018) 601 final) (1)·
               
            
                  —
               
               
                  να καταδικάσει την Επιτροπή στα δικαστικά έξοδά της και στα έξοδα των προσφευγουσών.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής οι προσφεύγουσες προβάλλουν δύο λόγους ακυρώσεως.
      
                  1.
               
               
                  Με τον πρώτο λόγο ακυρώσεως προβάλλεται ότι η Επιτροπή, παραλείποντας να κινήσει την επίσημη διαδικασία κατόπιν της κοινοποίησης του σχεδιαζόμενου μηχανισμού δυναμικότητας στην Πολωνία, παρέβη το άρθρο 108, παράγραφος 2, ΣΛΕΕ, τα άρθρα 4, παράγραφος 4, και 6, παράγραφος 1, του κανονισμού 2015/1589 (2), σε συνδυασμό με τις αρχές της απαγόρευσης των διακρίσεων, της αναλογικότητας και της προστασίας της δικαιολογημένης εμπιστοσύνης και προέβη σε εσφαλμένη εκτίμηση των πραγματικών περιστατικών. Δεν κατέστη δυνατό να αρθούν οι αμφιβολίες τις οποίες ασφαλώς διατηρούσε η Επιτροπή κατά το προκαταρκτικό στάδιο έρευνας, με αποτέλεσμα να προσβληθούν τα διαδικαστικά δικαιώματα των προσφευγουσών.
               
            
                  2.
               
               
                  Με τον δεύτερο λόγο ακυρώσεως προβάλλεται ότι η Επιτροπή δεν αιτιολόγησε επαρκώς την προσβαλλόμενη απόφαση, κατά παράβαση του άρθρου 296 ΣΛΕΕ.
               
            
         (1)  ΕΕ 2018, C 462, σ. 1,
      
         (2)  Κανονισμός (ΕΕ) 2015/1589 του Συμβουλίου, της 13ης Ιουλίου 2015, περί λεπτομερών κανόνων για την εφαρμογή του άρθρου 108 της Συνθήκης για τη λειτουργία της Ευρωπαϊκής Ένωσης (κωδικοποιημένο κείμενο) (ΕΕ L 248, 24.9.2015, σ. 9).